- Hindi News
- National
- ऐसी अफवाह...टीका लगाया तो नपुंसक हो जाएंगे, बच्चों को नहीं भेज रहे स्कूल
ऐसी अफवाह...टीका लगाया तो नपुंसक हो जाएंगे, बच्चों को नहीं भेज रहे स्कूल
मेवातक्षेत्र के स्कूलों में इन दिनों स्कूल आने वाले बच्चों की संख्या अचानक घट गई है। इसका कारण पता किया बड़ा ही गंभीर खुलासा हुआ है। लोगों में अफवाह है कि सरकार ने टीकाकरण के नाम जनसंख्या नियंत्रण के लिए अभियान चला रखा है। टीके बच्चों की नाभी के पास लगाए जाते है, इससे बच्चों में नपुंसकता जाती है।
कई परिजनों में इतना डर है कि वे गांवों में पहुंचने वाली मेडिकल टीम को देखते ही अभद्रता शुरू कर देते हैं। उन्हें साफ कह रहे है कि हम मर जाएंगे लेकिन बच्चों को कोई टीके नहीं लगाएंगे। कामा, पहाड़ी, सीकरी, जुरहरा नगर क्षेत्र में इस तरह की समस्या ज्यादा रही है। इन क्षेत्रों के कई गांवों में टीकाकरण की स्थिति दस फीसदी तक भी नहीं पहुंच पा रही है। भास्कर ने बुधवार को कुछ स्कूलों का जायजा लिया। गांव टायरा मे 260 में से मात्र 83 ऊदाका मे 632 में से 143 विद्यार्थी ही उपस्थित थे।
प्रधानाध्यापक शिक्षक घर-घर जाकर परिजनों को समझा रहे है पर वे बच्चों को स्कूल भेजने को तैयार नहीं है। इस मामले में यह भी कहानी बताई जा रही है मदरसों में नामांकन बढ़ाने के लिए कुछ लोग इस अफवाह का फायदा उठा रहे हैं। बीईईओ कन्हैयालाल शर्मा ने बताया कि प्रारंभिक तौर पर ऐसी ही रिपोर्ट सामने रही है ताकि बच्चे सरकारी स्कूल से मदरसों में शिफ्ट हो जाए।
इन गांवों में फैली अफवाह
पहाड़ीक्षेत्र के अंधवाड़ी, जोतगामेती, पापड़ा, कटी घाटी, चिनावड़ा, विजासना, लिवासना, गाधानेर, धोलेट, नांगल सहित दर्जनों गांवों में इस तरह की भ्रांति व्याप्त है। इनके साथ समूचे मेवात में एक जैसे हालात हैं।
भ्रांति: जनसंख्या नियंत्रण के लिए लगा रहे टीके
मेवातक्षेत्र में समुदाय विशेष में गलत फहमी के चलते ग्रामीणों में ये डर व्याप्त हो गया है कि टीम द्वारा ये टीके नाभि के पास लगाए जाते है जिससे बच्चे की नसबंदी हो जाती है और वो नपुंसक हो जाते हैं साथ ही भ्रांति ये भी है कि सरकार द्वारा जनसंख्या नियंत्रण के लिए टीके लगवाए जा रहे है जिससे कोई भी व्यक्ति दो बच्चों से अधिक पैदा नहीं कर सकता है।
बुधवार को गांव टायरा मे 260 में से मात्र 83 ऊदाका मे 632 में से 143 विद्यार्थी ही उपस्थित थे। गांव टायरा के राजकीय उच्च प्राथमिक विद्यालय के प्रधानाध्याक हरिओम शर्मा उदाका के उच्च माध्यमिक विद्यालय के प्रभारी प्रवेश कुमार वर्मा ने बताया कि गावों में असामाजिक तत्वों ने अफवाह फैला दी है कि सरकारी विद्यालयों में छात्रों को नसबंदी नपुंसक बनाने के इंजेक्शन लगाए जा रहे हैं।
कामां. टायरा के राजकीय विद्यालय में बुधवार को काफी कम संख्या में बच्चे पहुंचे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva